সমিত প্যাটেল
এরপর থেকে ইংল্যান্ডের ওডিআই দলের সদস্যরূপে খেলতে থাকেন। ঐ গ্রীষ্মের শেষে দক্ষিণ আফ্রিকা দল ইংল্যান্ড সফরে আসে। প্রথম ওডিআই হেডিংলি স্টেডিয়ামে অনুষ্ঠিত হয়। খেলায় তিনি হার্শেল গিবসের মূল্যবান উইকেট পান। ২৯ আগস্ট, ২০০৮ তারিখে ওভালে অনুষ্ঠিত তৃতীয় ওডিআইয়ে সফরকারী দক্ষিণ আফ্রিকার বিপক্ষে সমিত প্যাটেল খেলায় অবিস্মরণীয় বোলিং প্রদর্শন করে দলকে জয় এনে দেন। ৫/৪১ ও ৪৯ বলে ৩১ রান তুলে ম্যান অব দ্য ম্যাচের পুরস্কার পান তিনি।
লিওনেল প্যালেরিট
লিওনেল চার্লস হ্যামিল্টন প্যালেরিট (; জন্ম: ২৭ মে, ১৮৭০ - মৃত্যু: ২৭ মার্চ, ১৯৩৩) ল্যাঙ্কাশায়ারের গ্রাঞ্জ-ওভার-স্যান্ডস এলাকায় জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট ও অক্সফোর্ডের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মিডিয়াম কিংবা ডানহাতি স্লো (আন্ডারআর্ম) বোলিংয়ে পারদর্শীতা দেখিয়েছেন লিওনেল প্যালেরিট।